*Divitias alius fulvo sibi congerat auro*

 *Et teneat culti iugera multa soli,*

*Quem labor adsiduus vicino terreat hoste,*

 *Martia cui somnos classica pulsa fugent:*

*Me mea paupertas vita traducat inerti,*

 *Dum meus adsiduo luceat igne focus.*

*Ipse seram teneras maturo tempore vites*

 *Rusticus et facili grandia poma manu; …*

*Quam iuvat inmites ventos audire cubantem*

 *Et dominam tenero continuisse sinu.*

*Me retinent vinctum formosae vincla puellae,*

 *Et sedeo duras ianitor ante fores.*

*Non ego laudari curo, mea Delia; tecum*

 *Dum modo sim, quaeso segnis inersque vocer.*

*Te spectem, suprema mihi cum venerit hora,*

 *Te teneam moriens deficiente manu.* (I. 1, 1-8; 45-46; 55-60)

*Hic mihi seruitium uideo dominamque paratam:*

 *iam mihi, libertas illa paterna, uale. …*

*uror, io, remoue, saeua puella, faces. …*

*At mihi per caedem et facinus sunt dona paranda*

*Ne iaceam clausam flebilis ante domum* (II. 4, 1-2, 6, 21-22)

*Tu mihi curarum requies, tu nocte vel atra*

 *Lumen, et in solis tu mihi turba locis.*  (III. 19. 11-12)

*sed peccasse iuuat, uultus componere famae*

*taedet: cum digno digna fuisse ferar.* (III. 13. 9-10: **Sulpicija**)